– – – – – – – – – – – – – – – – – – – – – Jtem to gedenkende van der mannichvoldigen warschuwinge, de her Erick Axelssone, ritter unde hovetman upp Wyborch, so vaken unde vele deith, wanner he ichteswat myt den Russen to donde hefft, dar de gemene copman, de in de Nue pleget to segelende, stille umme liggen moet, dat gy dar ok umme spreken, dat de van Lubeke deme koninge darvan schriven, dat eyn sodant ok affgestellet werde.